د سیاسي چارو شنونکی عزیز معارج وايي: « له تېرو څو کالو راهیسې د ټاپي پروژې تخنیکي او نورې چارې بشپړې شوې وې، خو له بده مرغه عملي کار یې د شرق او غرب ترمنځ د تفاهم لپاره ځنډول شوی و۔ دا چې اوس پيل کېږي، دا د سیمې هېوادونو لپاره ښه زېری دی او افغانستان ته هم ښه ګټه لري۔ افغانستان دا مهال ډېرو اقتصادي پروژو ته اړتیا لري دا پروژه به د سیمې پر هېوادونو هم ډېر اغېز ولري۔»

د ټاپي پروژې طرحه په۱۹۹۰زېږدیز کال د یوه تفاهم پربنسټ رامنځته شوه او موخه یې دا ده چې د ترکمنستان ګاز د افغانستان له لارې پاکستان او هند ته انتقال کړي۔

خو اوس مهال دغه پروژه یوازې د ګازو لېږدونې نل لیکه نه ده، بلکې د ګازلېږدونې ترڅنګ د برېښنا انتقال، د سیمه ییز اتصال لپاره د لارې رامنځته کول، اقتصادي زونونو ایجادول، ټولنیز پرمختګونه، د نوري فایبرمخابراتي شبکې جوړېدل، د توکو ټرانزیټ او سوداګري هم په کې شامل دي چې له دې امله څو اړخیزه پراختیايي پروژه بلل کېږي